يا جبرا وده حالتنا مصنفنك مع اللماحيين والازكياء !! الا تعلم يا فرده كم جنيه إنسحب من رصيدك في المحاولتين وبالمناسبه ردك الاوشكت ترد بيه على الانثى كان جميل والاجمل لو كان في واحد رباطابى مجاور ليكم وتلقى المكالمه انا متأكد الانثى الردت عليك كان زميلاتا طلبو ليها الإسعاف ،،حكاية الرد الآلى ابتدعوها في الأصل الانظمه الكافره التي لا تصلى ولا تصوم ولا تزكى ولا تحج لبيت الله الحرام ولا توحد الخالق بهدف تقديم خدمات أفضل لمواطنيها علها تعوضهم الجنه التي تعج بالحور العين اما التقاة الانقياء المتبتلون في دولة السودان الشمالى فلم تكفيهم الجبايات التي يجبوها قسرا وحمارة عين فتشكل لهم هذه الاتصالات قيمه مضافه لايمكن ان يتركوها لتتسرب من بين اصابعهم !! ولعلمك بتاع الإسعاف مش حيسيبك وخصوصا بعد ما عرف البيت وقطع شك حيطاردك وغالبا ما يسجل ليك زياره سريعه بعد ساعات العمل (فكن مستعدا)وجهز الكنجالات وحمدا لله على سلامة جارك واقترح عليكم كل حاره يجمعوا تبرعات ويسعو ليهم سيارة إسعاف والعمر يا جبرا ما هو بعزقه نضيعو كده عشان شركات الاتصالات تستفيد وتروحو (مورتو!!) وياريت طبيب امتياز وممرض بجانب سيارة الإسعاف احسن الأطباء سابو البلد وهجو والكلام ده ما من عندى ده كلام مسئول جهاز المغتربين (بالخارج) هو في مغتربين بالداخل ؟!!.